ການປະທ້ວງ ຍັງມີສືບຕໍ່ມາ ຢູ່ນະຄອນ Istanbul ຂອງເທີກີ 
ພວກປະທ້ວງໄດ້ພາກັນ ໄປເຕົ້າໂຮມ ຢູ່ຈະຕຸລັດ Taksim ໃນວັນເສົາວານນີ້ ໂດຍບໍ່ໄດ້ເອົາຫົວຊາ ຕໍ່ຄໍາເຕືອນຂອງທາງການ ທີ່ສັ່ງໃຫ້ພາກັນໜີ ຈາກທີ່ນັ້ນໄປ.
ຕໍາຫລວດໃນ Istanbul ໄດ້ສີດທໍ່ນໍ້າຂະໜາດໃຫຍ່ ແລະຍິງ ລະເບີດນໍ້າຕາ ໃສ່ພວກປະທ້ວງຈໍານວນຫລາຍພັນຄົນ ຢູ່ຈະຕຸ ລັດ Taksim ທີ່ມີຄວາມສໍາຄັນທາງປະຫວັດສາດຂອງນະຄອນ ດັ່ງກ່າວ ພວກປະທ້ວງໄດ້ພາກັນໄປເຕົ້າໂຮມ ຢູ່ສະຖານທີ່ດັ່ງກ່າວ ໃນວັນ ເສົາວານນີ້ ໂດຍບໍ່ໄດ້ເອົາຫົວຊາຕໍ່ຄໍາເຕືອນຂອງທາງການ ທີ່ສັ່ງ ໃຫ້ພາກັນໜີຈາກທີ່ນັ້ນໄປ ພວກຈັດການປະທ້ວງເວົ້າວ່າເຂົາເຈົ້າ ຕັ້ງໃຈທີ່ຈະເດີນຂະບວນໄປຍັງສວນສາທາລະນະທີ່ຢູ່ຕິດກັນ ທີ່ມີ ຕໍາຫລວດຍາມຢູ່ນັ້ນ ເຂດດັ່ງກ່າວໄດ້ກາຍເປັນຈຸດຟົດເດືອດ ສໍາລັບການປະທ້ວງຕ້ານລັດຖະບານ ແລະການ ປະທະກັນ ນັບແຕ່ທ້າຍເດືອນພຶດສະພາເປັນຕົ້ນມາ ເວລາຕໍາຫລວດໃຊ້ກໍາລັງເຂົ້າທັບ ມ້າງການເດີນຂະບວນ ຕໍ່ຕ້ານແຜນການຂອງລັດຖະບານ ທີ່ຈະພັດທະນາສວນສາທາ ລະນະ ເພື່ອໃຊ້ເຂົ້າໃນທາງການຄ້າ ຢ່າງໜ້ອຍ ພົນລະເຮືອນສາມຄົນ ແລະຕໍາຫລວດ ນຶ່ງຄົນເສຍຊີວິດ ແລະມີອີກຫລາຍຄົນ ໄດ້ຮັບບາດເຈັບ ໃນຮອບນຶ່ງເດືອນຜ່ານມານີ້ ພວກປະທ້ວງໄດ້ສຸມຄວາມໂກດເຄືອງເກືອບໝົດທຸກເລື້ອງໃສ່ ນາຍົກລັດຖະມົນຕີ Recep Tayyip Erdogan ທີ່ໄດ້ເວົ້າວ່າ ທ່ານຈະໃຊ້ທະຫານ ຂັບໄລ່ພວກເດີນຂະ ບວນ ໃຫ້ສະຫລາຍຕົວ ຖ້າຫາກຈໍາເປັນ